CELEX: 62018CA0290
Language: sl
Date: 2019-09-05 00:00:00
Title: Zadeva C-290/18: Sodba Sodišča (deveti senat) z dne 5. septembra 2019 – Evropska komisija/Portugalska republika (Neizpolnitev obveznosti države – Okolje – Direktiva 92/43/EGS – Prostoživeče živalske in rastlinske vrste – Ohranjanje naravnih habitatov ter prostoživečih živalskih in rastlinskih vrst – Člen 4(4) – Prilogi I in II – Območja, pomembna za Skupnost – Opustitev določitve – Posebna ohranitvena območja – Nujni ukrepi – Opustitev sprejetja)

11.11.2019   
            
            
               SL
            
            
               Uradni list Evropske unije
            
            
               C 383/24
            
         
      Sodba Sodišča (deveti senat) z dne 5. septembra 2019 – Evropska komisija/Portugalska republika
      (Zadeva C-290/18) (1)
      
      (Neizpolnitev obveznosti države - Okolje - Direktiva 92/43/EGS - Prostoživeče živalske in rastlinske vrste - Ohranjanje naravnih habitatov ter prostoživečih živalskih in rastlinskih vrst - Člen 4(4) - Prilogi I in II - Območja, pomembna za Skupnost - Opustitev določitve - Posebna ohranitvena območja - Nujni ukrepi - Opustitev sprejetja)
      (2019/C 383/25)
      Jezik postopka: portugalščina
      
         Stranki
      
      
         Tožeča stranka: Evropska komisija (zastopnika: P. Costa de Oliveira in C. Hermes, agenta)
      
         Tožena stranka: Portugalska republika (zastopniki: L. Inez Fernandes, M. Figueiredo, J. Reis Silva, H. Almeida, A. Pimenta in P. Barros da Costa, agenti)
      
         Izrek
      
      
                  1)
               
               
                  Portugalska republika s tem, da 61 območij, pomembnih za Skupnost, ki jih je Evropska komisija priznala z Odločbo Komisije 2004/813/ES z dne 7. decembra 2004 o sprejemu, v skladu z Direktivo Sveta 92/43/EGS, seznama območij, pomembnih za Skupnost, za atlantsko biogeografsko regijo in z Odločbo Komisije 2006/613/ES z dne 19. julija 2006 o sprejetju seznama območij v sredozemski biogeografski regiji, pomembnih za Skupnost, v skladu z Direktivo Sveta 92/43/EGS, ni kar najhitreje in najpozneje v roku šestih let po sprejetju teh odločb označila za posebna ohranitvena območja in s tem, da ni sprejela potrebnih ohranitvenih ukrepov, ki ustrezajo ekološkim zahtevam naravnih habitatnih tipov iz Priloge I k Direktivi Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst in vrst iz Priloge II k tej direktivi, ki so prisotne na teh območjih, pomembnih za Skupnost, ni izpolnila obveznosti, ki jih ima na podlagi člena 4(4) in člena 6(1) navedene direktive.
               
            
                  2)
               
               
                  Portugalski republiki se naloži plačilo stroškov.
               
            
         (1)  UL C 249, 16.7.2018.